

 **ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι από τη ΔΕΥΤΕΡΑ 16/05/2022 έως και την ΠΑΡΑΣΚΕΥΗ 20/05/2022, στη ζώνη των 17:00 της ΕΡΤ2, θα μεταδοθεί σε επανάληψη η ξένη σειρά «ΑΝΝΑ ΜΕ “Α”» (ANNE WITH AN “E”) – Γ΄ ΚΥΚΛΟΣ (Ε) Κ8 GR live streaming & διαθέσμο στο ERTFLIX, ως εξής:**

**Oικογενειακή σειρά, παραγωγής Καναδά 2017-2019.**

**Παραγωγή - σκηνοθεσία:** Μόιρα Γουόλι Μπέκετ.

**Πρωταγωνιστούν:** Άμιμπεθ Μακνάλντι, Τζεραλντίν Τζέιμς, Ρ. Χ. Τόμσον, Νταλιλά Μπέλα, Κορίν Κόσλο, Όμερικ Τζετ Μοντάζ, Λούκας Ζούμαν, Κάιλα Μάθιους, Μιράντα Μακίον, Ίαν Κλαρκ.

**Γενική υπόθεση:** Ο αγαπημένος κόσμος της Άννας στα Πράσινα Αετώματα διευρύνεται, καθώς εμφανίζονται νέα πρόσωπα και εκείνη παίρνει μαθήματα για την αγάπη και την απώλεια, καθώς βαδίζει προς την ενηλικίωση.

**ΔΕΥΤΕΡΑ 16/05/2022, ώρα 17:00 -**  **(Γ΄ Κύκλος) - Επεισόδιο 1ο:** **«Ένα μυστικό που επιθυμώ να μαντέψω» (A secret which I desired to divine)**

Η Άννα στα 16α γενέθλιά της αποφασίζει να μάθει για την καταγωγή και το γενεαλογικό της δέντρο.

**(Γ΄ Κύκλος) -** **Επεισόδιο 2ο: «Κάτι υπάρχει στην ψυχή μου που δεν το καταλαβαίνω» (There is something at working my soul which I do not understand)**

Η έρευνα της Άννα την οδηγεί, αναγκαστικά, πίσω στο ορφανοτροφείο, όπου είναι αναγκασμένη να αντιμετωπίσει τη νέα πραγματικότητα. Στο μεταξύ, ο Ελάιζα επισκέπτεται το Άβονλι.

**ΤΡΙΤΗ 17/05/2022, ώρα 17:00 - (Γ΄ Κύκλος) - Επεισόδιο 3ο: «Τι μπορεί να σταματήσει μια καρδιά που έχει πεισμώσει;» (What Can Stop the Determined Heart)**

Το Πάσχα πλησιάζει και η ατμόσφαιρά βαραίνει στο Άβονλι, όταν η Μέρι αρρωσταίνει βαριά.

Όλοι σπεύδουν να βοηθήσουν.

Ένα οικοτροφείο ανοίγει στο Χάλιφαξ με απόφαση της κυβέρνησης.

**(Γ΄ Κύκλος) - Επεισόδιο 4ο: «Με την ελπίδα να συναντηθούμε σε άλλον κόσμο» (Α Hope of Meeting you in Another World)**

Ο Μπας αναζητεί τον Ελάιζα στη Σάρλοταουν.

Η Άννα είναι αποφασισμένη να ολοκληρώσει την έρευνά της, έστω κι αν δεν συμφωνεί η Μαρίλα, ενώ στο σπίτι η Νταϊάνα διψάει για περιπέτειες.

**ΤΕΤΑΡΤΗ 18/05/2022, ώρα 17:00 - (Γ΄ Κύκλος) - Επεισόδιο 5ο: «Είμαι ατρόμητη και γι’ αυτό και πανίσχυρη» (I Am Fearless and Therefore Powerful)**

Η Άννα και ο Γκίλμπερτ συμμετέχουν στην πρόβα χορού και τα συναισθήματα που νιώθουν είναι πρωτόγνωρα.

Ο Μπας, απελπισμένος, γράφει στη μητέρα του στο Τρινιντάντ.

**(Γ΄ Κύκλος) - Επεισόδιο 6ο: «Το αποκορύφωμα των πόθων μου» (The Summit of My Desires)**

Η Άννα συναντά ένα μέντιουμ στο πανηγύρι, που της λέει ότι βλέπει στο μέλλον της έναν μεγάλο έρωτα. Ο Γκίλμπερτ ετοιμάζεται να γνωρίσει τους γονείς της Γουίνιφεντ.

**ΠΕΜΠΤΗ 19/05/2022, ώρα 17:00 – (Γ΄ Κύκλος) -** **Επεισόδιο 7ο: «Μια μεγάλη προσπάθεια από το πνεύμα του καλού» (A Strong Effort of the Spirit of Good)**

Η Άννα προκαλεί εντάσεις στην πόλη, όταν γράφει και κοινοποιεί τις απόψεις της σε κάποιο έντυπο. Όμως, παρά τις αντιδράσεις, αρνείται να σταματήσει να μιλάει. Στο μεταξύ, ένα μυστικό απομακρύνει την Άννα από την Νταϊάνα.

**(Γ΄ Κύκλος) - Επεισόδιo 8ο: «Μια μεγάλη και ξαφνική αλλαγή» (Great and Sudden Change)**

Η δις Στέισι εξετάζει τις επιλογές που έχει ύστερα από μια τραγωδία. Η Νταϊάνα ακούει τις προτροπές της θείας της Τζοζεφίν για να δώσει εξετάσεις στο Κουίνς.

**ΠΑΡΑΣΚΕΥΗ 20/05/2022, ώρα 17:00 – (Γ΄ Κύκλος) - Επεισόδιo 9ο: «Ένα πυκνό, τρομακτικό σκοτάδι» (A Dense and Frightful Darkness)**

Ο Μάθιου και η Άννα ταξιδεύουν για να βοηθήσουν την Κακουέτ. Η Άννα μιλάει για ό,τι νιώθει για τον Γκίλμπερτ. Μήπως, όμως, είναι αργά;

Στο μεταξύ, η μητέρα του Μπας προσαρμόζεται σιγά-σιγά στο Άβονλι.

**(Γ΄ Κύκλος) - Επεισόδιo 10ο (τελευταίο): «Ό,τι καλύτερο νιώθω στην καρδιά μου» (The better feelings of my heart)**Ένα νέο κεφάλαιο ξεκινά στη ζωή της Άννας, καθώς αρχίζει το κολλέγιο.